wickkiey/tamil-wikipedia-markdown huggingface dataset:
# சைவமரபு பாதுகாப்பு மாநாடு 2010

**சைவமரபு பாதுகாப்பு மாநாடு 2010 ** என்பது தஞ்சையில் நடைபெற்ற ஒரு சைவ சமய மாநாடு ஆகும். தமிழ்ப் பற்று என்ற பெயரில் வேதாகம நிந்தனை செய்வதைத் தடுக்கவும், தொன்மையான சைவ மரபினைப் பாதுகாக்கவும், சைவ சமய நூல்களைத் தகுந்த முறையில் போற்றவும், சைவப் பெருமக்களிடையே விழிப்புணர்ச்சியை ஏற்படுத்தவும் இந்த மாநாட்டைச் சைவநெறி வளர்ச்சிக் கழகம் ஏற்பாடு செய்தது.இம்மாநாட்டிற்கு சுவாமி தயானந்த சரசுவதி சிறப்பு அழைப்பாளராக அழைக்கப்பட்டிருந்தார்.  

## தீர்மானங்கள்
இந்த மாநாட்டில் பின்வரும் தீர்மானங்கள் நிறைவேற்றப்பட்டன.  

- தமிழகத்தில் பூசையே நடைபெறாத சிவாலயங்களைச் சைவப் பெருமக்கள் தத்தெடுத்து அன்றாடப் பூசைகள் சிவாகம முறைப்படி நிகழ முழுமுயற்சி எடுக்க சைவ மக்களை ஒன்று திரட்டல்.

- சைவ சமய சான்றோர்கள் தந்துள்ள சைவ மரபுகளை மீறாமல் கடைப்பிடித்துச் சைவ ஒழுக்கங்களைப் பேணிப் பாதுகாக்க, சைவ உலகினை இம்மாநாடு வேண்டுகிறது.

- சைவ மக்களுக்குத் தமிழும், சமஸ்கிருதமும் இரு கண்களாகக் கொள்ள வேண்டும் என்ற அருளாளர்கள் அருளாணையைத் தமது உயிராகக் கொள்ள வேண்டும் என்று சைவ உலகினை இம்மாநாடு வேண்டுகிறது.

- வறுமையால் வாடுகின்ற திருமுறை ஓதுவா மூர்த்திகளுக்கு மாதந்தோறும் ஊதியம் கொடுத்து ஆதரித்தல்.

- சிவாச்சாரியார்களும், திருமுறை ஓதுவார்களும் சைவ சமயத்தின் இருகண்கள். இவ்விரு பெருமக்களும் நித்திய பூசையிலும் மகா கும்பாபிஷேகங்களிலும் ஒருவரையொருவர் அனுசரித்து உதவுமாறு இம்மாநாடு வேண்டுகிறது.

- இந்து சமய அறநிலையத் துறையின் ஆளுகைக்குட்பட்ட சிவாலயங்கள் பலவற்றில் குடமுழுக்கு செய்து வரும் தமிழக இந்து அறநிலையத் துறையை பாராட்டுதல்.

- இம்மாநாட்டில் பங்கேற்ற சைவ அன்பர்கள் அனைவரும் இரு மாதத்திற்கு ஒருமுறை கூடி, சைவ மரபினைப் பாதுகாக்கக் கருத்துப் பரிமாற்றம் செய்து மகிழ வேண்டும் என அன்பர்களை இம்மாநாடு வேண்டுகிறது.
# நீல் எட்கொக்


**நீல் எட்கொக்** (*Neil Adcock*, பிறப்பு: மார்ச்சு 8 1931, தென்னாப்பிரிக்க அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும். , 99 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1953 -1962 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# போல் எடம்ஸ்


**போல் எடம்ஸ்** (*Paul Adams*, பிறப்பு: சனவரி 20 1977, தென்னாப்பிரிக்க அணியின் துடுப்பாட்டக்காரர். இவர் 45 தேர்வுத் துடுப்பாட்டப் போட்டிகளிலும் , 24 ஒருநாள் பன்னாட்டுத் துடுப்பாட்டப் போட்டிகளிலும், 141 முதல்தர துடுப்பாட்டப் போட்டிகளிலும், 76 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995 -2004 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இசோபெல் ஜாய்ஸ்


**இசோபெல் ஜாய்ஸ்** (*Isobel Joyce*, பிறப்பு: சூலை 25 1983), அயர்லாந்து பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 45 ஒருநாள் பன்னாட்டுத் துடுப்பாட்டப் போட்டிகளிலும், 6 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2000 ல் அயர்லாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1999-2009/10 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# இசி வெஸ்ட்புரி


**இசி வெஸ்ட்புரி** (*Izzy Westbury*, பிறப்பு: மார்ச்சு 8 1990), நெதர்லாந்து பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 1 பெண்கள் ஒருநாள் பன்னாட்டுத் துடுப்பாட்டப் போட்டியிலும், 5 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2005 ல், நெதர்லாந்து பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
# அலி பாக்கர்


**அலி பாக்கர்** (*Ali Bacher*, பிறப்பு: மே 24 1942), தென்னாப்பிரிக்க அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் ,120 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1965 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நள்ளி சிங்கமுடைய அய்யனார் கோவில்



**நள்ளி சிங்கமுடைய ஐயனார் கோவில்** தமிழ்நாட்டில் விருதுநகர் மாவட்டத்தில் சாத்தூரில் இருந்து கோவில்பட்டி செல்லும் வழியில் உள்ள நள்ளி கிராமத்தில், கண்மாய் அருகில் அமைந்துள்ளது.  

## குல தெய்வம்
மிக பிரசித்தி பெற்ற இந்த கோவிலானது தமிழ்நாட்டின் தென் மாவட்டங்களில் வசிக்கும் கணிசமான மக்களின் குலதெய்வமாக இருக்கிறது.  

## தெய்வங்கள்
இக்கோயிலில் சிங்கமடை ஐயனார், நொண்டிக் கருப்பசாமி, பதினெட்டாம்படி கருப்பசாமி, பேச்சியம்மன் போன்ற கடவுளர்களுக்கு சன்னதிகள் உள்ளன. விநாயகர், சப்த கன்னியர், கருப்பசாமி, பேச்சியம்மன், முனிவர், பாம்பு, லிங்கம், வைரசாமி, நந்தி, நாகர், வீரபத்திரர், வில்லடி கருப்பசாமி, முத்துக்கருப்பன், லாட சன்னியாசி, வல்லாட முத்து உள்ளிட்ட தெய்வங்கள் உள்ளன.  

## விழாக்கள்
இங்கு மாசி மாதம் சிவராத்திரி அன்று திருவிழா நடைபெறும். அப்பொழுது நடைபெறும் பாரிவேட்டை நிகழ்ச்சி புகழ்பெற்றது. இக்கோவிலை குலதெய்வமாக கொண்ட மக்கள் தமிழகத்தின் பல்வேறு மாவட்டங்களில் உள்ளனர். அவர்கள் திருவிழாவில் தவறாது கலந்து கொள்கின்றனர்.  

## சிறப்பு
ராக்காச்சி, மாடான், மாடத்தி, பாதாள கண்டிகை ஆகிய, வீட்டில் பிறந்த பெண் குழந்தைகள் பிரார்த்திக்கின்ற, தெய்வங்களும் உள்ளன.  

## அமைவிடம்
தேசியநெடுஞ்சாலை எண் 7 ல் சாத்தூர் மற்றும் கோவில்பட்டி இடையில் சாத்தூரிலிருந்து 16கிமீ மற்றும் கோவில்பட்டியிலிருந்து 7கிமீ தொலைவில் உள்ளது. நெடுஞ்சாலையிலிருந்து 1.6கிமீ உள்ளே செல்ல சாலை வசதி உள்ளது.
# இராஜவல்லிபுரம்



**இராஜவல்லிபுரம்** என்பது திருநெல்வேலி அருகே தாமிரபரணி நதியின் வடகரையில் அமைந்துள்ள ஓர் ஊராகும்.  

திருநெல்வேலி நெல்லையப்பர் கோயிலைக் கட்டிய மன்னர் ராமபாண்டியன் அரண்மனை இந்த ஊரில்தான் இருந்தது. இங்குள்ள செப்பரை கோவிலுள்ள சிலை உலகின் முதல் நடராஜர் சிலையாகக் கருதப்படுகிறது. எழுத்தாளர் வல்லிக்கண்ணன் இந்த ஊரைச் சேர்ந்தவர் ஆவார்.  
## வெளியிணைப்பு
# கொபொ ஆஷ்லி


**கொபொ ஆஷ்லி** (*Gobo Ashley*, பிறப்பு: பிப்ரவரி 10 1862, இறப்பு: சூலை 14 1930), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , நான்கு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# விக்கிப்பீடியா:உங்களுக்குத் தெரியுமா/செப்டம்பர் 14, 2011


- உலகிலேயே மிக அதிக அளவில் விற்பனையாகியுள்ள புதிர் விளையாட்டு மற்றும் பொம்மைப் பொருள் **ரூபிக்கின் கனசதுரம்** (படம்).
- ஒரு புகைப்படம் எடுக்கும் போது புகைப்பட ஊடகத்தின் மீது விழும் மொத்தஒளி அடர்த்தி **வெளிப்பாடு** எனப்படுகிறது.
- 1889 முதலில் தொடங்கப்பட்ட **இந்து சாதனம்** என்ற பத்திரிகை யாழ்ப்பாணத்தில் இன்றும் (2011) தொடர்ந்து வெளிவருகிறது.
- உயிரொலிகளை ஒலிக்கும்போது, உள்ள உதடுகளின் அமைப்பு நிலை **இதழமைவுநிலை** எனப்படுகிறது.
- மனிதக் கொல்லிப் புலி வேட்டையாளரான **ஜிம் கார்பெட்** தனது 63 வயதில் ஆண் புலி போலக் குரல் தந்து ஈர்த்து ஒரு பெண் புலியைக் கொன்றார்.
# சிசிலியா ஜாய்ஸ்


**சிசிலியா ஜாய்ஸ்** (*Cecelia Joyce*, பிறப்பு: சூலை 25 1983), அயர்லாந்து பெண்கள் தேசிய அணியின் அங்கத்தினர். களத்தடுப்பிலும் இவரின் பணி குறிப்பிடத்தக்கது. இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 24 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2001 - 2008 ஆண்டுகளில், அயர்லாந்து பெண்கள் தேசிய அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# கூகுள் நிலப்பட உருவாக்கி



**கூகுள் நிலப்பட உருவாக்கி** அல்லது **கூகுள் மேப் மேக்கர்** *(Google Map Maker)* என்பது இணையத்தில் புவியின் நிலப்படங்களை உருவாக்கப் பயன்படுத்தப்பட்ட  இணையதளம் ஆகும். இதில் தெருக்கள், சாலைகள் வாரியாக அனைத்தையும் குறிக்கலாம், தொகுக்கலாம். குறிக்கப்பட்ட இடங்கள் கூகுள் நிலப்படங்கள் இணையதளம் மற்றும் தேடு பொறியில் இற்றைப்படுத்தப்படும். இச்சேவையினை பிரபல இணையம் மற்றும் மென்பொருள் நிறுவனமான கூகுள் நிறுவனம் 2008 ஆம் ஆண்டு முதல் இலவசமாக வழங்கிவந்தது.  

கூகிள் நிறுவனம் மார்ச் 31  2017 முதல் இந்த சேவை நிறுத்தப்படும் என அதிகாரபூர்வமாக அறிவித்தது.
# ஆடம் பாக்கர்


**ஆடம் பாக்கர்** (*Adam Bacher*, பிறப்பு: அக்டோபர் 29 1973), தென்னாப்பிரிக்க அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டிகளிலும் , 13 ஒருநாள் பன்னாட்டுத் துடுப்பாட்டப் போட்டிகளிலும், 112 முதல்தர துடுப்பாட்டப் போட்டிகளிலும், 149 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1996 -1999 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிட்டி ஆன்டர்சன்


**பிட்டி என்டர்சன்** (*Biddy Anderson*, பிறப்பு: ஏப்ரல் 26 1874, இறப்பு: மார்ச்சு 11 1926), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , 14 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சென் பெலஸ்காஸ்


**சென் பெலஸ்காஸ்** (*Xen Balaskas*, பிறப்பு: அக்டோபர் 15 1910, இறப்பு: மே 12 1994), தென்னாப்பிரிக்க அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் ,75 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 -1938 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எடி பார்லோ


**எடி பர்லோ** (*Eddie Barlow*, பிறப்பு: ஆகத்து 12 1940, இறப்பு: திசம்பர் 30 2005), தென்னாப்பிரிக்க அணியின் துடுப்பாட்டக்காரர். இவர் 30 தேர்வுத் துடுப்பாட்டப் போட்டிகளிலும் ,238 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நிக்கி போயே


**நிக்கி போயே** (*Nicky Boje*, பிறப்பு: மார்ச்சு 20 1973), தென்னாப்பிரிக்க அணியின் துடுப்பாட்டக்காரர். இவர் 43 தேர்வுத் துடுப்பாட்டப் போட்டிகளிலும், 115 ஒருநாள் பன்னாட்டுத் துடுப்பாட்டப் போட்டிகளிலும் 212 முதல்தர துடுப்பாட்டப் போட்டிகளிலும், 288 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000 -2006 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், [ 1995 -2005 ஆண்டுகளில் [ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டப்]] போட்டிகளிலும் பங்குகொண்டார்.
# யொஹான் போத்தா


**யொஹான் போத்தா** (*Johan Botha*, பிறப்பு: மே 2 1982 ), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 69 ஒருநாள் பன்னாட்டுத் துடுப்பாட்டப் போட்டிகளிலும் 67 முதல்தர துடுப்பாட்டப் போட்டிகளிலும், 146 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2006 -2010 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், [ 2005 -2011 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  

en:Johan Botha (cricketer)
# ஹெரால்ட் பாம்கார்ட்னர்


**ஹெரால்ட் பாம்கார்ட்னர்** (*Harold Baumgartner*, பிறப்பு: நவம்பர் 17 1883, இறப்பு: ஏப்ரல் 8 1938), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும், 14 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கூகுள் செவ்வாய்



**கூகுள் செவ்வாய்** அல்லது **கூகுள் மார்சு** *(Google Mars)* என்பது கூகுள் நிலப்படங்கள் போன்று செவ்வாய் கோளினை செய்மதிப் பார்வை மூலம் பார்க்க உதவும் இணையதளம் ஆகும். நாம் இதில் செவ்வாய் கோளின் முன்புறத்தோற்றம் *(Elevation)* மற்றும் அகச்சிவப்புக் கதிர் *(Infrared)* தோற்றங்களைக் காணலாம். இச்சேவையினை பிரபல இணையம் மற்றும் மென்பொருள் நிறுவனமான கூகுள் நிறுவனம் நாசா *(செய்மதி உதவி)* நிறுவனத்துடன் இணைந்து இலவசமாக வழங்குகிறது. இவ்வசதி தற்போது கூகுள் புவியிலும் சேர்க்கப்பட்டுள்ளது.
# ரோலண்ட் பியூமோன்ட்


**ரோலண்ட் பியூமோன்ட்** (*Rolland Beaumont*, பிறப்பு: பிப்ரவரி 4 1884, இறப்பு: மே 25 1958), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிலும் ,32 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1912 -1914 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டெனிஸ் பெக்பீ


**டெனிஸ் பெக்பீ** (*Denis Begbie*, பிறப்பு: திசம்பர் 12 1914, இறப்பு: மார்ச்சு 10 2009), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிலும் ,58 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 -1950 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சேண்டி பெல்


**சேண்டி பெல்** (*Sandy Bell*, பிறப்பு: ஏப்ரல் 15 1906, இறப்பு: ஆகத்து 1 1985), தென்னாப்பிரிக்க அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டிலும் ,63 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 -1935 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# முரே பிசெட்


**முரே பிசெட்** (*Murray Bisset*, பிறப்பு: ஏப்ரல் 11 1876, இறப்பு: அக்டோபர் 24 1931), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிலும் , 40 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 -1910 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம்மி பிளாக்கென்பர்க்


**ஜிம்மி பிளாக்கென்பர்க்** (*Jimmy Blanckenberg*, பிறப்பு: 1892, இறப்பு: 1955), தென்னாப்பிரிக்க அணியின் துடுப்பாட்டக்காரர். இவர் 18 தேர்வுத் துடுப்பாட்டப் போட்டிலும், 74 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 -1924 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# காலின் பிளான்ட்


**காலின் பிளான்ட்** (*Colin Bland*, பிறப்பு: ஏப்ரல் 5 1938), தென்னாப்பிரிக்க அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டிலும் , 131 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1966 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எர்னெஸ்ட் பொக்


**எர்னெஸ்ட் பொக்** (*Ernest Bock*, பிறப்பு: செப்டம்பர் 17 1908, இறப்பு: செப்டம்பர் 5 1961), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , 19 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜெரால்ட் பொன்ட்


**ஜெரால்ட் பொன்ட்** (*Gerald Bond*, பிறப்பு: ஏப்ரல் 5 1909, இறப்பு: ஆகத்து 27 1965), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , 28 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டெரிட்யஸ் போஷ்


**டெரிட்யஸ் போஷ்** (*Tertius Bosch*, பிறப்பு: மார்ச்சு 14 1966, இறப்பு: பிப்ரவரி 14 2000), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1986 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜாக்கி போட்டென்


**ஜாக்கி போட்டென்** (*Jackie Botten*, பிறப்பு: சூன் 21 1938, இறப்பு: மே 15 2006), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 98 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1965 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மார்க் பவுச்சர்


**மார்க் வெர்தன் பவுச்சர்** (**Mark Verdon Boucher** பிறப்பு: திசம்பர் 3 1976), தென்னாப்பிரிக்க அணியின் முன்னாள் துடுப்பாட்டக்காரர். இவர் 139 தேர்வுத் துடுப்பாட்டப் போட்டிகளிலும் , 292 ஒருநாள் பன்னாட்டுத் துடுப்பாட்டப் போட்டிகளிலும் 201 முதல்தர துடுப்பாட்டப் போட்டிகளிலும், 358 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1997 -2011 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1998 -2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார். இவர் தென்னாப்பிரிக்க அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். மேலும் *பார்டர், வாரியர்ஸ், தென்னாப்பிரிக்க்க லெவன், மற்றும்* இந்தியன் பிரீமியர் லீக் தொடர்களில் பெங்களூர் ராயல் சேலஞ்சர்ஸ் மற்றும் கொல்கத்தா நைட் ரைடர்ஸ் அணிக்காகவும் உள்ளூர்ப் போட்டிகளில் விளையாடியுள்ளார். இவர் 532 இலக்குகளைத் தேர்வுத் துடுப்பாட்டப் போட்டிகளில் கைப்பற்றினார். இதன்மூலம் அதிக இலக்குகளைக் கைப்பற்றிய குச்சக் காப்பாளர் எனும் சாதனை படைத்துள்ளார். அணியில் இவருக்கு நிலையான இடம் கிடைத்தது. சூலை 2012 ஆம் ஆண்டில் சாமர்செட் அணிக்காக விளையாடியபோது இவரின் கண்களில் காயம் ஏற்பட்டது.  

## சர்வதேச போட்டிகள்

### குச்சக் காப்பாளராக
இவர் தேவ் ரிச்சர்ட்ச்னுக்குப் பதிலாக குச்சக் காப்பாளராக அணிக்குத் தேர்வானார்.தனது ஓய்வினை அறிவிக்கும் வரையில் இவருக்கு அணியில் எஇலையான இடம் கிடைத்தது. சிறந்த குச்சக் காப்பாளர்களில் ஒருவராக அறியப்படுகிறார்.இவர் 532 இலக்குகளைத் தேர்வுத் துடுப்பாட்டப் போட்டிகளில் கைப்பற்றினார். இதன்மூலம் அதிக இலக்குகளைக் கைப்பற்றிய குச்சக் காப்பாளர் எனும் சாதனை படைத்துள்ளார்., 2007 ஆம் ஆண்டில் தென்னாப்பிரிக்கத் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது. அக்டோபர் 3 இல் கராச்ச்சியில் நடைபெற்ற பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் உமர் குல்லின் இலக்கினை ஸ்டம்ப் செய்து ஆட்டமிழக்கச் செய்தார். இதன்மூலம் அறிமுகப் போட்டியில் இலக்கினை வீழ்த்திய குச்சக் காப்பாளர் எனும் சாதனை படைத்த ஆத்திரேலியக் குச்சக் காப்பளரான இயன் ஹீலியின் சாதனையை சமன் செய்தார். ஒருநாள் பன்னாட்டுத் துடுப்பாட்டப் போட்டிகளில் அதிக இலக்குகளைக் கைப்பற்றிய குச்சக் காப்பாளர்களின் வரிசையில் மூன்றாவது இடத்தைப் பிடித்துள்ளார்.  

### மட்டையாளராக
1999 ஆம் ஆண்டில் தென்னாப்பிரிக்கத் துடுப்பாட்ட அணி சிம்பாப்வேயில் சுற்றுப் பயணம் செய்து விளையாடியது. நவம்பரில் ஹராரேயில் நடைபெற்ற சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 125 ஓட்டங்கள் எடுத்தார்.  

2006 ஆம் ஆண்டில் தென்னாப்பிரிக்கத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. மார்ச் 12 இல் நடைபெற்ற ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் சிறப்பாக விளையாடி அணிக்கு வெற்றியைத் தேடித் தந்தார். தான் விளையாடியதில் இந்தப் போட்டி தான் சிறப்பு வாய்ந்தது எனக் கூறினார்.  

## ஓய்வு
2012ஆம் ஆண்டு இங்கிலாந்து, தென் ஆபிரிக்கா ஆகிய அணிகளுக்கிடையில் இடம்பெற்ற போட்டித் தொடரின்போது மார்க் பவுச்சரின் கண்ணில் ஏற்பட்ட காயத்தைத் தொடர்ந்து, மார்க் பவுச்சர் ஓய்வு பெற்றார்.  

## ஆட்டநாயகன் விருது
# வில்லியம் பிரான்


**வில்லியம் பிரான்** (*William Brann*, பிறப்பு: ஏப்ரல் 4 1899, இறப்பு: செப்டம்பர் 22 1953), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 25 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1923 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டூலி பிரிஸ்கோ


**டூலி பிரிஸ்கோ** (*Dooley Briscoe*, பிறப்பு: பிப்ரவரி 6 1911, இறப்பு: ஏப்ரல் 22 1941), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 35 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 1938 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹரி புரூம்பீல்ட்


**ஹரி புரூம்பீல்ட்** (*Harry Bromfield*, பிறப்பு: சூன் 26 1932), தென்னாப்பிரிக்க அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 62 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 - 1965 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லெநொக்ஸ் பிரவுண்


**லெநொக்ஸ் பிரவுண்** (*Lennox Brown*, பிறப்பு: நவம்பர் 24 1910, இறப்பு: செப்டம்பர் 1 1983), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 38 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1931 - 1932 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிறிஸ்டோபர் பர்கர்


**கிறிஸ்டோபர் பர்கர்** (*Christopher Burger*, பிறப்பு: சூலை 12 1935), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 48 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1958 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சிட்னி பர்க்



**சிட்னி பர்க்** (*Sydney Burke*, பிறப்பு: மார்ச்சு 11 1934), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 58 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1962 - 1965 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இசாக் பாய்ஸ்


**இசாக் பாய்ஸ்** (*Izak Buys*, பிறப்பு: பிப்ரவரி 4 1895), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும், 12முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜோக் கெமரன்


**ஜோக் கெமரன்** (*Jock Cameron*, பிறப்பு: சூலை 5 1905, இறப்பு: நவம்பர் 2 1935), தென்னாப்பிரிக்க அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும், 107 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1935 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டொம் கெம்பல்


**டொம் கெம்பல்** (*Tom Campbell*, பிறப்பு: பிப்ரவரி 9 1882, இறப்பு: அக்டோபர் 5 1924), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 29 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 - 1912 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பீட்டர் கால்ஸ்டீன்


**பீட்டர் கால்ஸ்டீன்** (*Peter Carlstein*, பிறப்பு: அக்டோபர் 28 1938), தென்னாப்பிரிக்க அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 148 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1958 - 1964 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிளாட் கார்ட்டர்


**கிளாட் கார்ட்டர்** (*Claude Carter*, பிறப்பு: ஏப்ரல் 23 1881, இறப்பு: நவம்பர் 8 1952), தென்னாப்பிரிக்க அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும், 107 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1912 - 1924 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தும்பா



**தும்பா** *(Thumba)* கேரளத்தின் தலைநகரான திருவனந்தபுரத்தின் ஒரு கடலோர புறநகர்ப்பகுதி. இப்பகுதி இந்திய அரசின் தும்பா ராக்கெட் ஏவுதளம் அமைக்கப்பட்டதில் இருந்து புகழ்பெற்றது. இது 1962-ஆம் ஆண்டு அமைக்கப்பட்டது. இது நிலநடுக்கோட்டுக்கு அருகிலிருப்பதால் ராக்கெட் ஏவுவதற்கு ஏற்றதாக இருக்குமென்பதால் தேர்வு செய்யப்பட்டது. அப்துல் கலாம் இவ்வமைப்பு தொடங்கப்பட்ட போது பணிபுரிந்த பொறியாளர்களுள் ஒருவர். 1963 நவம்பர் 21-இல் இதன் முதல் சவுண்டிங் ராக்கெட்டான நைக்-அப்பாச்சி ஏவப்பட்டது.
# வரிவால் லெமூர்



**வரிவால் லெமூர்** முதனி வகையைச் சேர்ந்த ஒரு லெமூர். இது நீண்ட கருப்பு வெள்ளை வரிகளைக் கொண்ட வாலினைக் கொண்டுள்ளதால் லெமூர்களிலேயே நன்கு அறியப்பட்டதாக இருக்கிறது. இது லெமூர் குடும்பத்தைச் சேர்ந்தது. மற்ற லெமூர்களைப் போலவே மடகாட்கர் தீவினைத் தாயகமாகக் கொண்டது. இவை தீவின் தென்பகுதியில் வசிக்கின்றன. இது பகலில் இரைதேடும் ஒரு அனைத்துண்ணியாகும்.  

இவை சமூக விலங்குகள். 30 வரையான உறுப்பினர்களைக் கொண்ட கூட்டமாக வசிக்கின்றன. இது தன் இயல்பிடத்தில் 16 முதல் 19 ஆண்டுகள் வரையும் மனிதர்களால் பிடிக்கப்பட்டு வளர்க்கப்படும் இடங்களில் 27 ஆண்டுகள் வரையும் வாழ்கின்றன.
# தமிழ்நாட்டில் உள்ள மின்னுற்பத்தி நிலையங்களின் பட்டியல்

தமிழ்நாட்டில் அனல், புனல், காற்று, அணு ஆற்றலைக் கொண்டு மின்னுற்பத்தி செய்யும் நிலையங்கள் உள்ளன. இக்கட்டுரை அவற்றைப் பட்டியலிடுகிறது.  

## அனல் மின் நிலையங்கள்

- மேட்டூர் அனல் மின்நிலையம்
- தூத்துக்குடி அனல் மின்நிலையம் (தூத்துக்குடி மாவட்டம்)
- எண்ணூர் அனல் மின்நிலையம்
- நெய்வேலி அனல் மின்நிலையம்

## நீர் மின் நிலையங்கள் (புனல் மின்‌ நிலையங்கள்)

- குந்தா நீர் மின்நிலையம்
- காடம்பாறை நீர்மின்நிலையம்
- மேட்டூர் நீர் மின் நிலையம்
- பெரியாறு நீர் மின்னுற்பத்தி நிலையம் (தேனி மாவட்டம்)
- சுருளியாறு நீர் மின்னுற்பத்தி நிலையம் (தேனி மாவட்டம்)
- வைகை நீர் மின்னுற்பத்தி நிலையம் (தேனி மாவட்டம்)

### கதவணை மின் நிலையங்கள்

- குதிரைக்கல் மேடு கதவணை நீர் மின் நிலையம்

ஊராட்சிக்கோட்டை கதவணை நீர்மின் நிலையம்  

## காற்றாலை மின்னுற்பத்தி

- கயத்தாறு காற்றாலை மின்னுற்பத்தி (திருநெல்வேலி மாவட்டம்)
- ஆரல்வாய்மொழி காற்றாலை மின்னுற்பத்தி (கன்னியாகுமரி மாவட்டம்)
- தேனி மாவட்டக் காற்றாலை மின்னுற்பத்தி (தேனி மாவட்டம்)
- பாலக்காட்டுக் கணவாய்ப் பகுதியில் உள்ள காற்றாலை மின்னுற்பத்தி நிலையங்கள்

## அணு மின் நிலையங்கள்

- கல்பாக்கம் அணு மின் நிலையம்
- கூடங்குளம் அணு மின் நிலையம்

## சூரிய ஒளி மின்நிலையங்கள்

- சிவகங்கையில் உள்ள ஒரு மெகாவாட் சூரிய ஒளி மின் உற்பத்தி நிலையம்.
# மூங்கில் லெமூர்


**மூங்கில் லெமூர்** என்பது லெமூர் இனத்தைச் சேர்ந்த ஒரு நடுத்தர அளவிலான முதனி. இவை மற்ற லெமூர்களைப் போலவே மடகாட்கர் தீவை தாயகமாகக் கொண்டவை.  

இது சாம்பல் பழுப்பு நிறத்திலான ரோமத்தினைக் கொண்டிருக்கும். காதுகள் வட்டமாகவும் முடிகளுடனும் இருக்கும். 26-46 செ.மீ நீளமும் 2.5 கிலோ வரை எடையும் இருக்கும். இவை மூங்கில் காடுகள் இருக்கும் இடங்களிலேயே வாழ்கின்றன. மூங்கில் லெமூர் பகலில் சுறுசுறுப்பாக இருக்கும் விலங்கு. பெரும்பாலும் மூங்கிலை மட்டுமே உண்பதால் இவை மூங்கில் லெமூர் என்று அழைக்கப்படுகின்றன.  

மூங்கில் லெமூர் ஒன்று அல்லது இரண்டு குட்டிகளை ஈனும். இதன் சினைக்காலம் 135 - 150 நாட்களாகும். இவை 12 ஆண்டுகள் வரை வாழ்கின்றன.
# இரவாடுதல்

கள் நன்கு அறியப்பட்ட இரவாடிகளாகும். எனினும் சில ஆந்தைகள் பகலாடிகள்]]  
**இரவாடுதல்** என்பது இரவு வேளையில் சுறுசுறுப்பாக இயங்கி, பகலில் உறங்கும் ஒரு விலங்குப் பண்பினைக் குறிக்கும். இத்தகைய பண்புடைய விலங்குகள் இரவாடிகள் எனப்படும்.﻿  

இரவாடும் விலங்குகள் கூர்மையான காதுகளையும் மோப்பத் திறனையும் கொண்டிருக்கும். இவற்றின் கண்கள் இருட்டில் பார்ப்பதற்கேற்ப தகவமைந்திருக்கும். பூனை, ஆந்தை, வவ்வால் முதலியன இரவாடும் விலங்குகளாகும். சில இரவாடிகள் பகலிலும் நன்றாகப் பார்க்க வல்லன (பூனை). சில இரவில் மட்டுமே நன்றாகப் பார்க்கும் திறன் பெற்றிருக்கும்.  

## தகவமைப்பு
பாலை நிலங்களில் வாழும் விலங்குகளில் சில பகல் நேரத்தில் உள்ள மிகுந்த வெப்பத்தினால் ஏற்படும் உடல் நீரிழப்பைத் தவிர்க்க இரவாடுமாறு தகவமைப்பைப் பெற்றுள்ளன. இது தவிரவும் பல காரணிகள் உள்ளன. இரவாடிப் பறவைகள் பகலாடிகளைப் போல வண்ணமயமான இறகுகளைக் கொண்டிருக்காது. மங்கலான நிறத்தில்தான் இறகுகளைக் கொண்டிருக்கும். பகலில் எதிராளிகளின் பார்வையில் இருந்து மறைந்திருக்க இவ்வாறான தகவமைப்பை இரவாடிப் பறவைகள் பெற்றுள்ளன.
# செங்கோல்

**செங்கோல்** என்பது அரசுச் சின்னங்களுள் ஒன்றாகும். மன்னனுக்கு மகுடமும், அரியணையும் போன்றே செங்கோலும் இன்றியமையாததாகும். மன்னனின் ஆட்சி நேர்மையானதாகவும், நெறி வழுவாததாகவும் அமைய வேண்டும் என்பதன் பொருட்டே செங்கோல் எனும் நேரிய தண்டு அரசன் வீற்றிருக்கும் போதெல்லாம் கையில் காணப்படும். செம்மை+கோல் என்பதுவே செங்கோல் என்றாகும் (செம்மை = நேர்மை). மாறாக, கொடுமையானதும், அட்டூழியம் நிறைந்ததுவுமான ஆட்சி கொடுங்கோல் ஆட்சி எனப்படும்.  

## தமிழ் இலக்கியத்தில்
சிலப்பதிகாரத்தில், செய்யாத தவறுக்காக கோவலனைத் தண்டித்தமையால் பாண்டியன் அறம் வழுவினான். இதனால் அவன் செங்கோல் வளைந்தது என்றும், பின்னர் தன் உயிரைக் கொடுத்து வழுவிய செங்கோலைப் பாண்டிய மன்னன் நிமிர்த்தினான் என்றும் கூறப்பட்டுள்ளது.
# வார்ப்புரு:Infobox F1 driver


| titleclass = fn  
| image = |}}  
| caption = }  
| headerstyle = background-color: gainsboro  

| label1 = பிறப்பு  
| data1 = }  
| label2 = இறப்பு  
| data2 = }  
| header3 =  

| label4 = நாடு  
| data4 = }}  
| label5 = செயல்படும் ஆண்டுகள்  
| data5 = }  
| label6 = அணிகள்  
| data6 = }}  

| label9 = அணி  
| class9 = org  
| data9 = }  
| label10 = தானுந்து #  
| data10 = }  
| label11 = பந்தயங்கள்  
| data11 = }  
| label12 = பெருவெற்றிகள்  
| data12 = }  
| label13 = வெற்றிகள்  
| data13 = }  
| label14 = உயர்மேடை முடிவுகள்  
| data14 = }  
| label15 = மொத்த புள்ளிகள்  
| data15 = }  
| label16 = துருவநிலை தொடக்கங்கள்  
| data16 = }  
| label17 = அதிவேக சுற்றுகள்  
| data17 = }  
| label18 = முதல் பந்தயம்  
| data18 = }  
| label19 = முதல் வெற்றி  
| data19 = }  
| label20 = கடைசி வெற்றி  
| data20 = }  
| label21 = கடைசி பந்தயம்  
| data21 = }  
| label22 =  
| data22 = }  

| header23 =  
| label24 = Active years  
| data24 = }  
| label25 = Races  
| data25 = }  
| label26 = Championships  
| data26 = }  
| label27 = Wins  
| data27 = }  
| label28 = Podium finishes  
| data28 = }  
| label29 = Career points  
| data29 = }  
| label30 = Pole positions  
| data30 = }  
| label31 = Fastest laps  
| data31 = }  
| below = |Last updated on: }}.}}  
}}
# பத்தனம்திட்டா



**பத்தனம்திட்டை** தென் இந்தியாவில் கேரளா மாநிலத்தில் மத்திய திருவாங்கூர் பகுதியில் அமைந்துள்ள ஒரு பெரிய நகரம் மற்றும் நகராட்சி. இந்நகரம் பத்தனம்திட்டா மாவட்டத்தின் நிர்வாகத் தலைமையிடம் ஆகும். பத்தனம்திட்டை வேகமாக வளரும் நகரம் மற்றும் வணிக மையமாக உள்ளது.  

## புவியமைப்பு
பத்தனம்திட்டை கடல் மட்டத்திலிருந்து 18 மீட்டர் (62 அடி) உயரத்தில் உள்ளது.
# பார்வதி ஓமனகுட்டன்



**பார்வதி ஓமனகுட்டன்** (; பிறப்பு டிசம்பர் 20, 1987) ஒரு இந்திய மாடல் மற்றும் நடிகை. 2008 ல் மிஸ் இந்தியா வேர்ல்டு பட்டத்தையும் பின்னர் மிஸ் வேர்ல்டு 2008 போட்டியில் இரண்டாவது இடத்தையும் பெற்றார். பார்வதி, ஓமனகுட்டன் நாயருக்கு முதல் குழந்தையாக கேரளாவில் உள்ள கோட்டயத்தில் டிசம்பர் 20, 1987 அன்று பிறந்தார். இவர் எஸ் சி டி பி உயர்நிலை பள்ளி பயின்றார். பின்னர் மும்பை மிதிபாய் கல்லூரியில் ஆங்கில இலக்கியம் படித்தார்.
# திருவல்லா



**திருவல்லவாழ் (திருவல்லா) ** (, ) தென் இந்தியாவில் கேரளா மாநிலம் பத்தனம்திட்டா மாவட்டத்திலுள்ள ஒரு நகரம். இது திருவல்லா வட்டத்தின் தலைமையகமாக உள்ளது.  

## வழிபாட்டுத் தலங்கள்
- திருவல்லாவானது மலங்கரா மார்தோமா சிரியன் தேவாலயங்களின் தலைமை இடமாகும். இங்கு சுவரோவியங்களுக்கு பெயர்பெற்ற பாலியக்காரா தேவாலயம் உள்ளது.

இங்குள்ள ஸ்ரீவல்லப கோயில், ஆழ்வார்களால் பாடப்பட்ட 108 திவ்ய தேசங்களில் ஒன்று. இந்தக் கோயிலில் நாள்தோறும் கோயில் சடங்காக கதகளி நடனம் ஆடப்படுகிறது.
# 1938 தமிழ்நாட்டுப் பெண்கள் மாநாடு


**1938 தமிழ்நாட்டுப் பெண்கள் மாநாடு** என்பது 13 நவம்பர் 1938-இல் சென்னையில் நடைபெற்ற பெண்கள் மாநாடாகும். தமிழ்நாட்டில் பெண்கள் பல வகையான அடக்குமுறைகளை எதிர்நோக்கி இருந்த அச்சூழலில் இந்தப் பெண்கள் மாநாடு நடைபெற்றது. இந்த மாநாடு இந்தி எதிர்ப்புப் போராட்டத்தில் பெண்களை ஈடுபட வைத்ததிலும், ஈ.வெ.ரா பெரியார் என்ற பட்டம் அளிக்கப்பட்டதும் வரலாற்று முக்கியத்துவம் பெற்ற நிகழ்வுகள். மீனாம்பாள் சிவராஜ், பண்டித நாராயணி, வா. பா தாமரைக் கண்ணி, பா. நீலாம்பிகைதிருவரங்க நீலாம்பிகை, மூவலூர் இராமாமிர்தம், மருத்துவர் தருமாம்பாள் உட்பட்ட பெண்கள் குழு முன்னின்று நடத்தியது.  

## நிறைவேற்றப்பட்ட தீர்மானங்கள்
இந்த மாநாட்டில் நிறைவேற்றப்பட்ட தீர்மானங்கள் பின்வருமாறு:  

1. இந்தியாவில் இதுவரையும் தோன்றின சீர்திருத்தத் தலைவர்கள் செய்யவியலாமற்போன வேலைகளை இன்று நமது தலைவர் ஈ.வெ.ராமசாமி அவர்கள் செய்து வருவதாலும் தென்னாட்டில் அவருக்கு மேலாகவும், சமமாகவும் நினைப்பதற்கு வேறொருவருமில்லாமையாலும் அவர் பெயரைச் சொல்லிலும், எழுத்திலும் வழங்கும்போதெல்லாம் பெரியார் என்ற சிறப்புப் பெயரையே வழங்குதல் வேண்டுமென இம்மாநாடு எல்லோரையும் கேட்டுக்கொள்கிறது.  

2. மணவினை காலத்தில் புரோகிதர்களையும் வீண் ஆடம்பரச் செலவுகளையும் விலக்கிவிட வேண்டுமென இம்மாநாடு கேட்டுக்கொள்கிறது.  

3. மற்ற நாடுகளைப்போல் தமிழர்கள் ஒன்றுபட்டு ஒரு சமுகமாய் வாழ்வதற்கு இன்று பெருந்தடையாயிருப்பது சாதி வேற்றுமையாதலால், சாதி வேற்றுமைகளை ஒழிப்பதற்கு இன்றியமையாத கலப்பு மணத்தை இம்மாநாடு ஆதரிக்கின்றது.  

4. தமிழ் மாகாணத்தில் எல்லாப் பள்ளிகளிலும் தமிழ் மொழியை கட்டாயப் பாடமாக்க வேண்டுமென்று அரசாங்கத்தாரை இம்மாநாடு கேட்டுக்கொள்வதுடன், பிறமொழிகள் தமிழ் மொழிக்கு விரோதமாகப் பள்ளிகளின் கட்டாயப் பாடமாக வைக்கக்கூடாதெனத் தீர்மானிக்கிறது.  

5. சென்னையில் முதலாவது மாகாண நீதிபதியாகவிருக்கும் தோழர் அபாஸ் அலி அவர்கள், காலஞ்சென்ற பா.வே.மாணிக்க நாயக்கரவர்கட்குத் தமிழ் தெரியாது; அவர் தெலுங்கர் என்று கூறியதையும், நாடார் சமுகத்தைக் கேவலமான வார்த்தைகளால் கூறியதையும், தோழர் மு.இராகவையங்கார், தொல்காப்பியம் 2000 ஆண்டுகட்கு முற்பட்டது என்று கூறியதை மறுத்து 50 ஆண்டுகளுக்கு முற்பட்டதென்று கூறியதைக் கண்டிப்பதுடன், தமிழறிவும் நூலறிவும் இல்லாத ஒரு நீதிபதி தன்னளவுக்கு மீறிக் கோர்ட்டில் பேசி வருவதை அரசாங்கத்தாரும், ஹைக்கோர்ட்டாரும் கவனித்து ஆவன செய்யும்படி இம்மாநாடு தீர்மானிக்கிறது.
# டி. கே. அலெக்ஸ்



**தெக்கத்தில் கோச்சாண்டி அலெக்சு** (*Thekkethil Kochandy Alex*) ஓர் இந்திய விண்வெளி விஞ்ஞானி ஆவார். இந்திய விண்வெளி ஆராய்ச்சி அமைப்பின் செயற்கைக்கோள் மையத்தின் இயக்குநராகவும், விண்வெளி ஆணையத்தில் உறுப்பினராகவும் இவர் இருந்தார். முதல் இந்திய செயற்கைக்கோளான ஆர்யபட்டாவில் தொடங்கி இவர் மின்-ஒளியியல் அமைப்புகள் மற்றும் செயற்கைக்கோள் தொழில்நுட்பத்தில் நிபுணத்துவம் பெற்றிருந்தார். அனைத்து இந்திய செயற்கைக்கோள்களிலும் உள்ள உணரி அமைப்புகளுக்கு பொறுப்பு வகித்தார். டி. கே. அலெக்சு தலைமையில் மின்-ஒளியியல் அமைப்பு ஆய்வகம் நிறுவப்பட்டது. 1993 ஆம் ஆண்டு தொடங்கப்பட்டதில் இருந்து 2008 ஆம் ஆண்டு வரை இவர் ஆய்வகத்தின் இயக்குநராக இருந்தார். இவருக்கு 2011 ஆம் ஆண்டில் முனைவர் விக்ரம் சாராபாய் சிறப்புப் பேராசிரியர் தகுதி வழங்கப்பட்டது.  

இவரது சாதனைகளைப் பாராட்டி 2007 ஆம் ஆண்டு இந்திய அரசாங்கம் இவருக்கு பத்மசிறீ விருதை வழங்கி சிறப்பித்தது.
# பேயர்ன் மியூனிக் கால்பந்துக் கழகம்



**பயர்ன் மியூனிக்** (ஜெர்மன்: Fußball-Club Bayern München) பவேரியா மாநிலத்தின் மியூனிக் நகரில் உள்ள ஓரு ஜெர்மானிய விளையாட்டு மன்றம். இது தனது காற்பந்தாட்ட குழுவிற்கு மிக பிரபலமானது. செருமனியின் கால்பந்துக் கூட்டிணைவு அமைப்பின் முதல்நிலையான புன்டசுலீகா கூட்டிணைவில் இக்கழக அணி ஆடிவருகிறது. இக்குழு 26 ஜெர்மானிய கூட்டிணைவு வாகையர் பட்டங்களையும் 18 ஜெர்மானிய கோப்பைகளையும் வென்று ஜெர்மனியின் முன்னணி காற்பந்தாட்ட அணியாகத் திகழ்கின்றது.  

யூஈஎஃப்ஏ-வின் கால்பந்துக் கழகங்களின் குணகத் தரவரிசையில் இரண்டாம் இடத்திலும், பன்னாட்டுக் கால்பந்து வரலாறு மற்றும் புள்ளிவிவரக் கூட்டமைப்பின் தரவரிசையில் இரண்டாம் இடத்திலும் இருக்கின்றது.  

## உசாத்துணைகள்
# பட்டாணி



**பட்டாணி** என்பது பொதுவாக உருளை வடிவத்தில் இருக்கும் பருப்பு வகை ஆகும். பைசம் சடய்வம்(ஆங்கிலம்:Pisum sativum ) என்று அறியப்படும் இந்த விதைகள் அவரை போன்ற தோற்றத்தில் இருக்கும். பூக்களின் அண்டத்தில் இருந்து இவை உருவாகுவதால் இவற்றை தாவரவியலில் பழங்களாகவே கருதுகின்றனர்.  

ஆனால் சமையல் கலையில் இவைகள் காய்களாகவே பயன் படுகிறது. பச்சை நிறத்தில் இருக்கும் இவை பொதுவாகவே பச்சை பட்டாணி என்றே அழைக்கப் படுகிறது. காய்ந்த பின் இவை வெளிர் பச்சை நிறத்திலும், சில இடங்களில் வெளிர் மஞ்சள் நிறத்திலும் இருக்கும். பல நாடுகளில் இவை உறைய வைக்கப்பட்ட நிலையிலும் விற்கப்படுகிறது.  

உலகில் பல நாடுகளில் பயிரிடப்படும் இவை ஓராண்டு தாவரமாகும். குளிர்கால பயிரான இவை பனிக்காலம் தொடங்கி வெயில் காலம் வரை, பயிரிடப்படும் இடத்திற்கேற்ப நடப்படுகிறது. ஒரு பட்டாணி விதை சுமார் ௦.1 முதல் ௦.36 கிராம் வரை இருக்கும்.  

## சத்துகள்

பட்டாணியில் அதிக அளவில் நார்ச்சத்து, புரதம், வைட்டமின்கள், தாது உப்புகள் நிறைந்து இருக்கின்றன. காய்ந்த நிலையில் இதில் ஒரு கால் பகுதி புரதமும் ஒரு கால் பகுதி சர்கரையும் இருக்கிறது.  

## அறிவியலில் பட்டாணி

ஆஸ்திரிய நாட்டைச் சேர்ந்த மரபியல் விஞ்ஞானி கிரிகோர் மெண்டல் பல நுணுக்கமான வேறுபாடுகளைக் கொண்ட பட்டாணிச் செடிகளை வளர்த்து, அவற்றின் மரபியல் பண்புகளை ஆராய்ந்தார். இந்த ஆராய்ச்சிகளின் விளைவாக, பாரம்பரிய இயல்புகள் சந்ததியூடாக கடத்தப்படும் செயல்முறையை விளக்க, அவர் இரு முக்கிய விதிகளை முன்மொழிந்தார். அவை பின்னாளில் மெண்டலின் பரம்பரை விதிகள் எனப் பெயரிடப்பட்டு அழைக்கப்பட்டு வருகின்றன.
# மாமூத்



**மாமூத்து**க்கள் (Mammoth) என்பன பூமியில் 4.8 மில்லியன் ஆண்டுகளுக்கு முன்பு வாழ்ந்த எலபென்டியா என்ற உயிரியல் குடும்பத்தினை சேர்ந்த ஓர் உயிரினம் ஆகும். எலபென்டியா என்பது பிரோபாக்சிடியா என்ற உயிரியல் குடும்பத்தின் துணை குடும்பம் ஆகும். இந்த மாமூத்துகளுக்கும் தற்கால யானைகளுக்கும் நெருங்கிய படிவளர்ச்சித் தொடர்பு உள்ளது. மாமூத்துகளுக்கு தற்போதுள்ள பெரிய யானைகளை விட பெரிய தந்தங்கள் உண்டு மேலும் இதன் உடல் அடர்ந்த மயிர்களால் மூடப்பட்டும் காணப்பட்டது. மாமூத் என்கிற வார்த்தையானது மன்சி என்ற உருசிய மொழியில் இருந்த MAMOHT mamont என்ற சொல்லிலிருந்து திரிந்து வந்ததாகும்.  

## உருவம்
, at Ipswich Museum, இப்ஸ்விச், Suffolk.]]  

மாமூத்துக்கள் தற்கால யானைகளை ஒப்பிடும் போது மிகவும் பேருரு உடையதாகும். ஆங்கிலச் சொல் "mammoth" என்பது "பெரிய" அல்லது "மிகப்பெரிய" என்கிற பொருள் தருவதாகும். சோங்குவா ஆற்றில் கண்டுபிடிக்கப்பட்ட படிமமே இதுவரை கண்டுபிடிக்க பட்ட படிமங்களிலேயே மிகப்பெரியது (Songhua River mammoth). அது ஏறத்தாழ ஐந்து மீட்டர் உயரம் இருந்திருக்க கூடும் என்று கணக்கிடப்பட்டுள்ளது. பொதுவாக மாமூத்துகள் ஆறு முதல் எட்டு தொன்கள் எடை இருந்திருக்க கூடும் சில ஆண் மாமூத்துகள் பன்னிரண்டு தொன்கள் வரை இருந்திருக்கலாம் என கருதபடுகிறது.
# யுகாந்தர்

**ஜுகாந்தர்** அல்லது **யுகாந்தர்** (வங்காள மொழி: যুগান্তর) இந்திய விடுதலைப் போராட்ட காலத்தில் வங்காளத்தில் செயல்பட்ட ஒரு புரட்சி இயக்கம். ஆயுதப் போராட்டத்தின் மூலம் இந்தியாவுக்கு விடுதலை வாங்கித் தருவதே இதன் குறிக்கோள். அனுசீலன் சமித்தி என்ற புரட்சி அமைப்பிலிருந்து பிரிந்து 1906ஆம் ஆண்டு உருவானது. அரவிந்தர், அவரது சகோதரர் பரிந்திர குமார் கோசு, பூபேந்திரநாத் தத்தர், ராஜா சுபோத் மாலிக் ஆகியோர் இதனைத் தொடங்கினர். இவ்வமைப்பும் அனுசீலன் சமித்தியும் புறநகர் உடற்பயிற்சி கழகங்கள் என்ற போர்வையில் பிரித்தானிய அரசுக்கு எதிராக ரகசிய நடவடிக்கைகளில் ஈடுபட்டன. அலிப்பூர் வெடிகுண்டு சதி வழக்கு, இந்து-ஜெர்மானிய சதி ஆகிய புரட்சி நடவடிக்கைகளில் யுகாந்தர் ஈடுபட்டது. இதன் பல உறுப்பினர்கள் காலனிய அரசால் கைது செய்யப்பட்டு சிறையில் அடைக்கப்பட்டனர். இதனால் இவ்வியக்கம் முடக்கப்பட்டு சிறு குழுக்களாகப் பிளவுண்டது. 1920ஆம் ஆண்டு யுகாந்தர் உறுப்பினர்கள் விடுதலையை அடைய வன்முறைப் பாதையைக் கைவிட்டனர். இந்திய தேசிய காங்கிரசில் இணைந்து ஒத்துழையாமை இயக்கத்தில் ஈடுபட்டனர். 1930களில் மீண்டும் சில ஆண்டுகள் வன்முறை வழிகளில் ஈடுப்பட்டு பின் 1938 இல் காங்கிரசில் இணைந்து விட்டனர்.  
## ஜுகாந்தர் இயக்கத்தின் குறிப்பிடதக்கவர்கள்
- புபேந்திர குமார் தத்தா
# ஹான்ஸி குரொன்யே


**ஹான்ஸி குரொன்யே** (*Hansie Cronje*, பிறப்பு: செப்டம்பர் 25 1969, இறப்பு: சூன் 1 2002) முன்னாள் , தென்னாப்பிரிக்க அணியின் துடுப்பாட்டக்காரர். இவர் 68 தேர்வுத் துடுப்பாட்டப் போட்டிகளிலும் , 188 ஒருநாள் பன்னாட்டுத் துடுப்பாட்டப் போட்டிகளிலும் 184 முதல்தர துடுப்பாட்டப் போட்டிகளிலும், 304 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 - 2000 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும்,1992 - 2000 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  

## சர்வதேச போட்டிகள்
1991 ஆம் அன்டுகளில் நடைபெற்ற ஒருநாள் போட்டிகளில் சிறப்பானபங்களிப்பை அளித்ததன் மூலம் இவர் 1992 ஆம் ஆண்டிற்கான உலகக் கோபைத் தொடரில் தேர்வானார். சிட்னி துடுப்பாட்ட அரங்கத்தில் ஆத்திரேலியத் துடுப்பாட்ட அனிக்கு எதிரான ஒருநாள் பன்னட்டுத் துடுப்பாட்டப் போட்டியில் இவர் அறிமுகமனார். எட்டு போட்டிகளில் விளையாடிய இவர் மட்டையாட்டத்தில் 34. 00 எனும் சராசரியினையும் எடுத்தார். மேலும் பந்துவீச்சில் 20 ஓவர்களை வீசினார்.  

அதன்பிறகு மேற்கிந்தியத் தீவுகள் துடுப்பாட்ட அணிக்கு எதிரான தொடரில் இவர் தேர்வானார். இதில் மூன்று ஒருநாள் போட்டிகளிலும் மூன்று தேர்வுத் துடுப்பாட்டப் போட்டிகளிலும் விளையாடினார். பிரிட்ஜ்டவுனில் நடைபெற்ற முதல் தேர்வுத் துடுப்பாட்டப் போட்டியில் இவர் அறிமுகமனார். அந்தப் போட்டியில் மேற்கிந்தியத் தீவுகள் அணி வெற்றி பெற்றது.  

1992-93 ஆம் ஆண்டுகளில் இந்தியத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது. அந்தத் தொடரின் ஒரு ஒருநாள் போட்டியில் நான்கு பந்துகளில் தென்னாப்பிரிக்க அணி வெற்றி பெற ஆறு ஓட்டங்கள் தேவைப்பட்டது. அப்போது இவர் சிக்ஸ் அடித்து அணியினை வெற்றி பெறச் செய்தார். அதில் 32 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார்.மேலும் அந்தப் போட்டியின் ஆட்டநாயகன் விருதினையும் பெற்றார்.இதன் மூலம் ஒருநாள் போட்டியில் ஐந்து இலக்குகளைக் கைப்பற்றிய இரண்டாவது தென்னப்பிரிக்க வீரர் எனும் சாதனை படைத்தார்.  

தேர்வுத் துடுப்பாட்டப் போட்டியில் 411 பந்துகளில் 135 ஓட்டங்களை எடுத்தார். மேலும் மொத்தமாக 275 நிமிடங்கள் மைதானத்தில் இருந்து அணியின் வெற்றிக்கு உதவினார். அதன் பின் பாக்கித்தான், மேற்கிந்தியத் தீவுகள் மற்றும் தென்னாப்பிரிக்க அணிகள் கலந்து கொண்ட முத்தரப்பு ஒருநாள் தொடரில் பாக்கித்தான் துடுப்பாட்ட அனிக்கு 70 பந்துகளில் 81 ஓட்டங்களை எடுத்தார்.  

தென்னாப்பிரிக்கத் துடுப்பாட்ட அணி இலங்கையில் சுற்றுப்பயணம் செய்து விளையாடியது. அதன் இரண்டாவது தேர்வுத் துடுப்பாட்டப் போட்டியில் 122 ஓட்டங்களை எடுத்தார். இதுவே இவரின் முதல் தேர்வுத் துடுப்பாட்ட நூறுகள் ஆகும். அந்தத் தொடரில் 237 ஓட்டங்களை 59.25 எனும் சராசரியோடு எடுத்தார்.  

### தலைவராக
ஆத்திரேலியத் துடுப்பாட்ட அணிக்கு எதிரான தொடரில் இவர் உதவித் தலைவராகத் தேர்வானார். அதன் பின் நியூசிலாந்து, ஆத்திரேலியா மற்றும் தென்னாப்பிரிக்க அணிகள் கலந்து கொண்ட முத்தரப்பு ஒருநாள் தொடரில் மெல்போர்ன் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு முதல் ஒருநாள் போட்டியில் இறுதிவரை ஆட்டமிழக்காமல் 91* ஓட்டங்களை எடுத்து அணியின் வெற்றிக்கு உதவினார். இந்தப் போட்டியில் இவர் ஆட்டநாயகன் விருதினைப் பெற்றார். பின் அதே துடுப்பாட்ட மைதனத்தில் 71 ஓட்டங்கள் எடுத்து தென்னாப்பிரிக்க அணி 5 இலக்குகளில் வெற்றி பெற உதவினார். 1994 ஆம் ஆண்டில் நடைபெற்ற முத்தரப்பு தொடரில் அனைத்துப் போட்டிகளிலும் பாக்கித்தான் அணி தோற்றது.  

## இறப்பு
இவர் தனது 32வது வயதில் ஒரு விமான விபத்தில் அகால மரணம் அடைந்தார்
# ஜாக் சேத்தம்


**ஜாக் சேத்தம்** (*Jack Cheetham*, பிறப்பு: மே 26 1920, இறப்பு: ஆகத்து 21 1980), தென்னாப்பிரிக்க அணியின் துடுப்பாட்டக்காரர். இவர் 24 தேர்வுத் துடுப்பாட்டப் போட்டிகளிலும் , 108 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1949 - 1955 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹொரஸ் செப்மன்


**ஹொரஸ் செப்மன்** (*Horace Chapman*, பிறப்பு: சூன் 30 1890, இறப்பு: திசம்பர் 1 1941), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 18 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 - 1921 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பொப் கெட்டரோல்


**பொப் கெட்டரோல்** (*Bob Catterall*, பிறப்பு: சூலை 10 1900, இறப்பு: சனவரி 3 1961), தென்னாப்பிரிக்க அணியின் துடுப்பாட்டக்காரர். இவர் 24 தேர்வுத் துடுப்பாட்டப் போட்டிகளிலும் , 124 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1931 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் கிறிஸ்டி


**ஜிம் கிறிஸ்டி** (*Jim Christy )*, பிறப்பு: திசம்பர் 12 1904, இறப்பு: பிப்ரவரி 1 1971), தென்னாப்பிரிக்க அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும் , 65 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 - 1932 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம்மி குக்


**ஜிம்மி குக்** (*Jimmy Cook *, பிறப்பு: சூலை 31 1953, தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 270 முதல்தர துடுப்பாட்டப் போட்டிகளிலும், 286 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 - 1993 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1991 - 1983 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிரகாம் செவலியர்


**கிரகாம் செவலியர்** (*Grahame Chevalier*, பிறப்பு: மார்ச்சு 9 1937), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , 43 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1970 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிலும் பங்குகொண்டார்.
# ஐப்பரியான்



**ஐப்பரியான்** என்பது ஒரு செம்மரம். இது வடக்கு கலிபோர்னியாவில் உள்ளது. இதன் உயரம் 379.3 மீட்டர்கள். இன்று உயிருள்ள மரங்களில் இதுவே உலகின் உயரமான மரம். இது 2006 ஆகத்து 25-ஆம் நாள் கண்டறியப்பட்டது. இது இருக்கும் துல்லியமான இடம் தெரிவிக்கப்படவில்லை. ஏனெனில் தெரிவிக்கப்பட்டால் வரும் அதிகமான பார்வையாளர்களால் காட்டின் சூழியல் பாதிக்கப்படும் என்று கருதுகின்றனர். இதில் 502 கனமீட்டர் மரம் இருக்குமெனவும் 700-800 ஆண்டுகள் வயதுடையதாக இருக்கும் எனவும் மதிப்பிடப்பட்டுள்ளது.  

மரத்தின் மேற்பகுதியில் மரங்கொத்திகளால் ஏற்பட்ட சேதத்தினால் இம்மரம் மேலும் உயரமாக வளராமல் போயிருக்கலாம் என ஆய்வாளர்கள் கூறுகின்றனர்.
# ஜியோப் சப்


**ஜியோப் சப்** (*Geoff Chubb*, பிறப்பு: ஏப்ரல் 12 1911, இறப்பு: ஆகத்து 28 1982), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 49 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஜான் கொக்ரேன்


**ஜான் கொக்ரேன்** (*John Cochran*, பிறப்பு: சூலை 15 1909, இறப்பு: சூன் 15 1987), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும் , ஆறு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1931 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# சன்டர் கூன்


**சன்டர் கூன்** (*Shunter Coen*, பிறப்பு: அக்டோபர் 14 1902, இறப்பு: சனவரி 28 1967), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 51 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 -1928 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# நரிவிருத்தம்

**நரிவிருத்தம்** என்பது நிலையாமை கோட்பாட்டை விளக்கும் ஒரு தமிழ் அறநூல் ஆகும். இது 6-7-ஆம் நூற்றாண்டுகளில் திருத்தக்க தேவர் என்ற சமணரால் எழுதப்பட்டது. "திருஞான சம்பந்தரின் திருவாலவாய்ப் பதிகத்தில் சமணர்களின் மூன்று நூல்களைக் குறிப்பிடுகிறார்:  
1. எலி விருத்தம்
1. கிளிவிருத்தம்,
1. நரிவிருத்தம்",
இவற்றுள் நரிவிருத்தம் மட்டுமே எஞ்சியுள்ளது.  

## எடுத்துக்காட்டுப் பாடல்
: இளமையும் வனப்பு நில்லா இன்பமும் நின்ற அல்ல  
: வளமையும் வலிதுநில்லா வாழ்வுநாள் நின்ற அல்ல  
: களிமகள் நேசம் நில்லா கைப்பொருள் கள்வர் கொள்வர்  
: அளவிலா அறத்தின் மிக்க யாதும் மற்(று)இல்லை மாதோ  
-நரிவிருத்தம் 15
# நஞ்சீயர்



**நஞ்சீயர்** எனும் வைணவப் பெரியவர் திருநாராயணபுரம் (தற்போதைய மேல்கோட்டை) எனும் ஊரில் பங்குனி மாதம் உத்திர நட்சத்திரத்தில் **ஸ்ரீ மாதவர்** எனும் இயற்பெயரோடு பிறந்தார். 12-ஆம் நூற்றாண்டின் சிறந்த வைணவத் தமிழ் உரையாசிரியர்களுள் ஒருவர். வைணவத் தமிழ் இலக்கியத்திற்கு இவரது பங்களிப்புக் கணிசமானது..  

## வாழ்க்கைக்குறிப்பு

மாதவாச்சாரியர் எனும் சிறந்த அத்வைதி ஆகிய இவரைப் பராசர பட்டர் மூலம் விசிஷ்டாத்வைத கொள்கைக்கு மாற்றியருளினார் இராமானுசர். பராசர பட்டருக்குச் சீடராக அவருடனே திருவரங்கம் சென்று இலக்கிய பணிகளை மேற்கொண்டார்.  

## பிறபெயர்கள்

- நஞ்சீயர் ( பராசர பட்டர் வழங்கியது)
- நிகமாந்த யோகி
- வேதாந்தி

## இலக்கிய படைப்புகள்

- திருவாய்மொழி ஒன்பதினாயிரப்படி வியாக்கியானம்
- கண்ணிநுண் சிறுதாம்பு வியாக்கியானம்
- திருப்பாவை ஈராயிரப்படி
- திருவந்தாதி வியாக்கியானம்
- திருப்பல்லாண்டு வியாக்கியானம்
- ரகஸ்யத்ரயவிவரணம் வியாக்கியானம்
- நூற்றெட்டு சரணாகதி கத்யத்ரய வியாக்கியானம்

## சிறப்பு

தன் வாழ்நாளில் திராவிட வேதமாகிய நாலாயிர திவ்விய பிரபந்தத்தின் அங்கமாகிய திருவாய்மொழிக்கு நூறு முறைக்குமேல் காலட்சேபம் செய்தருளினார் என்பது இவரின் சிறப்பு.
# படவணு அடர்த்தி

**படவணு அடர்த்தி** என்பது கணினித் திரைகள், தொலைக்காட்சித் திரைகள், எண்ணிமப் படப்பிடிக் கருவிகள், படிம வருடிகள் போன்றவற்றின் பிரிதிறனை அளக்கப் பயன்படும் ஒரு அளவீடு ஆகும்.  

ஒரு படத்தின் பிரிதிறனை *ஓர் அங்குலத்தில் உள்ள படவணுக்கள்* (Pixels per inch (PPI - பிபிஐ) கொண்டு வரையறை செய்யலாம். எ.கா 100 x 100 படவணுக்கள் கொண்ட ஒரு படம், ஒரு அங்குல சதுரத்தில் அச்சிடப்பட்டால், அது 100 புள்ளிகளை ஓர் அங்குலத்தில் கொண்டுள்ளது (dots per inch (DPI)) எனக் கூறலாம். பொதுவாக ஒரு படம் அச்சிடப்பட 300 புள்ளிகள் ஓர் அங்குலத்துக்குத் தேவை.  

திரைத் தெளிவுத்திறனும் படவணு அடர்த்தியும் ஒன்றல்ல. உண்மையில் படவணு என்பது தனக்கேயுரித்தான ஒரு அளவையோ அல்லது அலகையோ கொண்டிராத ஒரு பண்புக்கூறு மட்டுமே. ஆனால் அச்சிடப்படும்போதும், திரையிடப்படும்போதும் படிமவருடலின்போதும் மட்டுமே படவணுக்கள் உருவத்தையும் அடர்த்தியையும் கொண்டிருக்கின்றன.
# அனகிலேத்துஸ் (திருத்தந்தை)



**அனகிலேத்துஸ்** (*Anacletus*) அல்லது **கிலேத்துஸ்** (*Cletus*) என்பவர் கத்தோலிக்க திருச்சபையின் மூன்றாம் திருத்தந்தையாவார். அவருக்கு முன் திருத்தந்தையராக இருந்தவர்கள் முதலில் பேதுரு, அதன்பின் லைனஸ் ஆவர். இவர் கத்தோலிக்க திருச்சபையால் புனிதராகக் கருதப்படுகிறார்  

- அனகிலேத்துஸ் (; ) என்னும் பெயர் கிரேக்கத்தில் "எழில் மிக்கவர்" என்று பொருள்படும்.

## ஒருவரா, இருவரா?

அனகிலேத்துஸ், கிலேத்துஸ் என்னும் இரு பெயர்கள் குறித்துநிற்பது ஒரே திருத்தந்தையையா அல்லது இருவரையா என்பது குறித்து ஐயம் நிலவி வந்துள்ளது. சில பண்டைய ஏடுகள் இரு பெயர்களும் இரு வேறு திருத்தந்தையரைக் குறிப்பதாகக் கூறுகின்றன. ஆனால் பெரும்பான்மையான ஏடுகள் தரும் சான்றின்படி, அனகிலேத்துஸ் என்னும் பெயரின் குறுகிய வடிவமே கிலேத்துஸ். எனவே அவ்விரு பெயர்களும் குறித்துநிற்பது ஒரே திருத்தந்தையைத் தான். அவர் புனித பேதுரு, லைனஸ் ஆகியோரின் வழியில் மூன்றாம் திருத்தந்தையாகப் பணியாற்றினார்.  

கிலேத்துஸ் என்னும் கிரேக்கப் பெயருக்கு "அழைக்கப்பட்டவர்" என்று பொருள். அனகிலேத்துஸ் என்றால் "மீண்டும் அழைக்கப்பட்டவர்" எனப் பொருள்படும்.  

## பதவிக் காலம் பற்றிய செய்திகள்
மரபுச் செய்திப்படி, அனகிலேத்துஸ் (கிலேத்துஸ்) உரோமையைச் சார்ந்தவர் என்றும் பன்னிரு ஆண்டுகள் ஆட்சி செய்தார் என்றும் கூறப்படுகிறது. வத்திக்கான் வெளியிடுகின்ற "ஆண்டு ஏடு" (Annuario Pontificio), "முதல் இரு நூற்றாண்டுகளைப் பொறுத்தமட்டில், ஒரு குறிப்பிட்ட திருத்தந்தை எப்போது பதவி ஏற்றார், எப்போது அவரது பதவிக்காலம் முடிந்தது என்பது பற்றி உறுதியாகக் கூறுவது கடினம்" என்றுரைக்கிறது. அந்த ஏட்டின்படி, கிலேத்துஸ் (அதாவது, அனகிலேத்துஸ்) கி.பி. 80இலிருந்து 92 வரை பதவியிலிருந்தார். வேறு சில ஏடுகள் அப்பதவிக்காலம் 77-88 என்று கூறுகின்றன.  

திருத்தந்தை அனகிலேத்துஸ் உரோமை மறைமாவட்டத்தை 25 பங்குத்தளங்களாகப் பிரித்தார் என்றும், ஒரு சிலரைக் குருக்களாகத் திருநிலைப்படுத்தினார் என்றும் சில பண்டைய ஏடுகள் கூறுகின்றன.  

## வத்திக்கானில் கல்லறை
திருத்தந்தை அனகிலேத்துஸ் இன்றைய வத்திக்கான் நகரில் அமைந்துள்ள புனித பேதுரு பெருங்கோவிலில் அவருக்குமுன் பதவியிலிருந்த திருத்தந்தை லைனஸ் என்பவரின் கல்லறைக்கு அருகில் அடக்கம் செய்யப்பட்டுள்ளார். கிலேத்துஸ் என்னும் திருத்தந்தையின் பெயர் உரோமை வழிபாட்டு முறைத் திருப்பலியில் உள்ள நற்கருணை வழிபாட்டு வேண்டுதலில் சேர்க்கப்பட்டுள்ளது.  

## திருவிழா
கத்தோலிக்க திருச்சபையின் பழைய நாட்காட்டியாகிய "திரிதெந்தீன் நாட்காட்டியில்" ஏப்பிரல் 26ஆம் நாள் புனித கிலேத்துஸ் மற்றும் புனித மார்செல்லீனுஸ் ஆகியோரின் விழா கொண்டாடப் பணிக்கப்பட்டது. அந்நாட்காட்டியில் சூலை 13ஆம் நாள் புனித அனகிலேத்துஸ் திருவிழா அமைந்தது.  

1960ஆம் ஆண்டில் திருத்தந்தை இருபத்திமூன்றாம் யோவான் சூலை 13ஆம் நாளில் இருந்த விழாவை அகற்றினார். அதே நேரத்தில், ஏப்ரல் 26ஆம் நாள் புனித கிலேத்துஸ் விழாவாக அமையும் என்று பணித்தார். கிலேத்துஸ் என்னும் பெயர் உரோமை நற்கருணை வழிபாட்டு வேண்டுதலில் உள்ளது.  

1969இலிருந்து ஏப்ரல் 26 விழா கத்தோலிக்க திருச்சபையின் பொது நாள்காட்டியில் இல்லை. திருத்தந்தை அனகிலேத்துஸ் (கிலேத்துஸ்) எந்த நாளில் இறந்தார் என்பது உறுதியாகத் தெரியாவிட்டாலும், "உரோமை மறைச்சாட்சியர் நூல்" (Roman Martyrology) என்னும் ஏடு அவர் ஏப்பிரல் 26ஆம் நாள் இறந்ததாகக் குறிபிடுகிறது.  

## ஆதாரங்கள்

## விக்கிமூலம்: இணைப்பு
அனகிலேத்துஸ் - எழுத்துப் படையல்கள்